5 сорла

5 cорла (5 август) — григориан кечышот почеш идалыкын 217-ше (кужемдыме ийлаште — 218-ше) кечыже. Идалык пытыме марте 148 кече кодеш.

 Пайрем да памятный дате-влак 
  — Авамландылан тауштымаш да Сеҥымаш Кече.

 Лӱмгече 
 Танле (православный) лӱм-влак:
 Пӧръеҥ лӱм-влак:
 Андрей — мученик Андрей (Аргунов).
 Аполлинарий (Аполлон, Аполинарий) — священномученик Аполлинарий Равеннский.
 Аполлоний — мученик Аполлоний.
 Виталиан (Виталий) — священномученик Виталиан.
 Трофим — мученик Трофим Ликийский.
 Феодор (Фёдор) — праведный воин Феодор (адмирал Фёдор Ушаков).
 Феофил (Фефил) — мученик Феофил Ликийский.
 Ӱдырамаш лӱм-влак:
 Анна — преподобная Анна Левкадийская.

 Событий-влак 
Тугак ончо: :Категорий:Сорла тылзын 5 кечысе событий-влак
 1941 ий — Одессым фашист-влак деч аралымаш тӱҥалын. 
 1975 ий — Тюмень-Сургут кӱртньыгорным почыныт. Тиде касвел Сибирьын ик эн тӱҥ корныжо.
 1996 ий — Борис Ельцинын кӱштыкшӧ почеш кугыжаныш кучемын у символжым пеҥгыдемдыме. 

 Шочыныт 
Тугак ончо: :Категорий:Сорла тылзын 5 кечынже шочшо-влак
 1928 ий — Раиса Михайловна Вшивцева, туныктыш пашаеҥ, Марий Эл Республикын сулло туныктышыжо. Мари Тӱрек кундем Кушко-Билямор ялыште шочын. Марий кугыжаныш педагогике институтым тунем лекмек, Алексеевскысе кандашияш школын завучшо лийын. А вара Шернурысо кыдалаш школышко куснен да 26 ий тыштак тыршен. Уло вий-куатшым да ӱмыржым йоча-влакым туныктымылан пӧлеклен, но тидын деч посна Раиса Михайловна 1970-1974-ше ийлаште Совет Ушем кӱшыл погынын депутатше лийын.
 1946 ий — Викентий Иванович Пичушкин, партий да профсоюз пашаеҥ. Паша корныжо Курыкмарий кундемысе комитетыште тӱҥалын, а вара областьысе профсоюз ушемын секретарьже лийын. Икмыняр жап гыч уэш Курыкмарий кундемышке пӧртылын: комитетыштат, ял озанлык пашаштат шуаралтын. 1990-1993-шо ийлаште Марий Эл Республикысе кӱшыл погынын депутатше лийын. 
 1962 ий — Олег Аркадьевич Толмачёв, спорт пашаеҥ, Марий Эл Республикын сулло тренерже. Киров велыште шочын. Паша корныжо тӱҥ шотышто Марий кугыжаныш педагогике институт дене кылдалтын. Тыште тудо спорт дисциплин кафедрын тунктышыжо лийын. Олег Арсентьевичын тунемшыже-влак кокла гыч шукынжо Россий да тӱнямбалсе кӱкшытысŏ таҥасымаште сеҥыше радамыш лектыныт.
 1966 ий — Ирина Леонидовна Казанцева, Шернур кундем мунициапал образований вуйлатышын алмаштышыже. Тудлан 50 ий. Ыштыме пашажлан Кугыжаныш Погын, тӱвыра министрствын чап грамотыжо дене палемдалтын. 
 1976 ий — Александр Геннадьевич Акшиков, шанче пашаеҥ. Шкеже Шернур кундем Орехово ял гыч. Йылмым, сылнымутым да эртыкым шанчын шымлыше марий институтын пашаеҥже.
  ий — Инна Геннадьевна Чеснокова, туныктыш пашаеҥ. Тудын паша корныжо Марий педагогике институт дене кылдалтын, кызыт гын Инна Геннадьевна Марий кугыжаныш университетын филологий да журналистик факультет деканын алмаштышыжлан тырша. Руш да йотэл литератур кафедрын доцентше. 
  ий — Лилия Аркадьевна Алексеева, тӱвыра пашаеҥ. Советский поселкышто тырша. Уста пашажлан Марий Эл Республикысе тӱвыран сулло пашаеҥже чап лӱм дене палемдалтын. 

 Коленыт 
Тугак ончо: :Категорий:Сорла тылзын 5 кечынже колышо-влак

 Калык пале 
 Трофимын кечыже. Кугу тӱткышым тиде кечын полан кушкыллан ойыреныт. Полангичке дене тӱрлӧ йӱышым шолтеныт: поснак полан аракам ямдылаш тыршеныт.
 Марий калык гын тыгай калык палым эскерен: йырваш полан пуш шарла гын – игече трук вашталтеш.


Категорий:5 сорла